Neuvoston päätöslauselma, annettu 8 päivänä heinäkuuta 1996, valkoisesta kirjasta "Euroopan unionin energiapolitiikka"



Virallinen lehti nro C 224 , 01/08/1996 s. 0001 - 0002



NEUVOSTON PÄÄTÖSLAUSELMA, annettu 8 päivänä heinäkuuta 1996, valkoisesta kirjasta "Euroopan unionin energiapolitiikka" (96/C 224/01) EUROOPAN UNIONIN NEUVOSTO, joka ottaa huomioon neuvoston 23 päivänä marraskuuta 1995 antaman päätöslauselman vihreästä kirjasta "Euroopan unionin energiapolitiikka" (1), ottaa huomioon energia-alan analyysin, joka on asiakirjassa "Euroopan energiatilanne vuoteen 2020 saakka: hahmotelma" ("European Energy to 2020 - A Scenario Approach"), ottaa huomioon komission 13 joulukuuta 1995 antaman valkoisen kirjan "Euroopan unionin energiapolitiikka", ottaa huomioon komission valkoisen kirjan kasvusta, kilpailukyvystä ja työllisyydestä, ottaa huomioon komission viidennen ympäristöohjelman "Kohti kestävää kehitystä", sekä katsoo, että energia-ala on avainasemassa yhteisön yleisissä pyrkimyksissä parantaa teollisuutensa kilpailukykyä, toimitusvarmuuttaan, kestävää taloudellista ja yhteiskunnallista kehitystään sekä kansalaistensa elämänlaatua, ottaen huomioon ilmastonmuutosta koskevasta puitesopimuksesta johtuvat velvoitteet, energiapolitiikan yhdistämisen tyydyttävästi muihin asiaankuuluviin politiikkoihin on oltava osa yhteisöjen yleisiä taloutta koskevia tavoitteita, yhteisöjen on perustamissopimusten määräysten mukaisesti, tämän kuitenkaan rajoittamatta Euroopan unionista tehdyn sopimuksen päätösasiakirjan julistuksen N:o 1 solveltamista, vastattava energia-alan tärkeisiin haasteisiin olemassa olevien välineidensä avulla ja varmistamalla yhteisön tasolla jäsenvaltioiden energiapoliittisten toimenpiteiden ja valintojen yhdenmukaisuus sovittujen tavoitteiden kanssa, kuten 23 päivänä marraskuuta 1995 annetussa päätöslauselmassa on määritelty, energiapolitiikka on laadittava energia-alan pitkän aikavälin taloudellisten näkymien ja ulkopuolisiin toimituksiin ja markkinoihin liittyvän poliittisen riskin mukaisesti; joustavuutta ja sopeutuvaisuutta tarvitaan määriteltäessä ja toteutettaessa energiapolitiikkaa yhteisön tasolla, varmojen energiatoimitusten turvaaminen ja parantaminen taloudellisesti hyväksyttävin ehdoin säilyy yhteisön energiapolitiikan tärkeänä tavoitteena, energiapolitiikan puitteet on määriteltävä vapaan kilpailun takaavien avointen markkinoiden periaatteen mukaisesti, jossa otetaan huomioon erilaiset markkinarakenteet ja yleisiin taloudellisiin tarkoituksiin liittyvien palvelujen tuottaminen Euroopan yhteisön perustamissopimuksen 90 artiklan mukaisesti, yhteisön energiatalouden kehitykseen vaikuttaa yhä enemmän yhteisön ulkopuolella tapahtuva kehitys, ja siksi on pyrittävä varmistamaan, että yhteisö kehittää yhtenäisen ja yhdenmukaisen lähestymistavan energia-asioihin kolmansien maiden kanssa, energiapoliittisten aloitteiden ja yhteisön ympäristöä koskevien tavoitteiden on oltava yhtenäiset, ja niissä on otettava huomioon kaikki käytettävissä olevat välineet, energiatehokkaita teknisiä ratkaisuja, energiatehokkuutta ja energiaa säästäviä käyttötapoja sekä paikallisia ja uusiutuvia energialähteitä on kehitettävä täysipainoisesti pyrkien pitkän aikavälin kustannustehokkuuteen, ja niitä on edistettävä käyttämällä kaikkia yhteisön välineitä sekä yhteistyössä kansallisella tasolla tehtyjen aloitteiden mukaisesti, ja yhteiskunnallista ja taloudellista yhtenäisyyttä voidaan parantaa erityisesti yhteisön heikommassa asemassa ole villa alueilla toteuttamalla kestäviä energiapoliittisia ratkaisuja, 1. PANEE tyytyväisenä MERKILLE jäsenvaltioiden energiahallinnon ja yhteisön energiantuottajia sekä kuluttajia edustavien organisaatioiden laajan ja avoimen neuvonpidon vihreästä kirjasta ja KEHOTTAA komissiota jatkamaan eri tahojen kuulemista yhteisön energiapolitiikan puitteissa, 2. SUHTAUTUU MYÖNTEISESTI valkoiseen kirjaan "Euroopan unionin energiapolitiikka" hyödyllisenä pohjana tuleville neuvotteluille, koska siinä tunnustetaan, että on sovitettava yhteen kilpailukyvyn, toimitusvarmuuden ja ympäristönsuojelun tavoitteet sekä otettava huomioon toissijaisuusperiaate sekä taloudellinen ja sosiaalinen yhteenkuuluvuus, 3. HARKITSEE, että mahdollinen yhteisön tavoitteisiin pääseminen edellyttää kaikkien perussopimusten tarjoamien välineiden käyttöä; tähän kuuluu muun muassa: - energian sisämarkkinoiden toiminnan parantaminen, erityisesti sähkön ja maakaasun sisämarkkinoiden toteuttaminen, - kilpailun yleisten periaatteiden sekä yleisiin taloudellisiin tarkoituksiin liittyvien palvelujen, kaikkialla missä niitä tarjotaan, kunnioittaminen Euroopan yhteisön perustamissopimuksen edellytysten mukaisesti, - standardointiohjelmien määrittely energiatehokkuuden sekä uusien ja uudistuvien energiamuotojen kehittämiseksi, - johdonmukainen lähestymistapa ympäristöalalla, - Euroopan laajuisten verkkojen kehittäminen, - energia-alan ensisijaisten tavoitteiden asettaminen tulevissa tutkimusohjelmissa, - johdonmukaisen lähestymistavan luominen ulkosuhteissa, - energiatehokkuutta sekä uusia ja uudistuvia energiamuotoja koskevien ohjelmien yhdenmukaisempi määrittely, jotta varainhoidollisia keinoja voidaan käyttää tehokkaammin, 4. ON SITÄ MIELTÄ, että 23 päivänä marraskuuta 1995 annetussa päätöslauselmassa määritellyt sovitut yhteiset energia-alaa koskevat tavoitteet pitäisi panna täytäntöön yhteisötasolla, ja KEHOTTAA komissiota käynnistämään yhteistyöprosessin yhteisön ja jäsenvaltioiden välillä sen varmistamiseksi, että yhteisön ja kansalliset energiapolitiikat ovat näiden tavoitteiden mukaisia, 5. USKOO, että energia-asioita koskevan päätöksenteon on yhteisötasolla tapahduttava energiatilanteen ja tulevaisuuden suuntausten yhteisen analyysin yhteydessä, ja KEHOTTAA komissiota organisoimaan jäsenvaltioiden välisen yhteistyön energia-alan tutkimuksessa, kuten 23 päivänä marraskuuta 1995 annetussa päätöslauselmassa toivottiin, 6. KATSOO, että uusien ja uudistuvien energiamuotojen sekä energiatehokkuuden edistämisellä voidaan myötävaikuttaa merkittävästi turvallisemman ja terveellisemmän ympäristön kehittämiseen, ja kun samalla kehitetään paikallisia energialähteitä, voidaan myös vähentää yhteisön riippuvuutta ulkoisista energialähteistä ja myötävaikuttaa taloudelliseen kasvuun ja työllisyyteen, 7. USKOO, että energian sisämarkkinoiden avaaminen ja energiaan liittyvät ympäristökysymykset edellyttävät taloudellisten indikaattorien avoimuutta, ja KEHOTTAA komissiota laatimaan kertomuksen avoimuuden varmistamiseksi toteutettujen toimenpiteiden tehosta ja miten niitä tarvittaessa voitaisiin parantaa, 8. KANNATTAA komission ajatusta energia-alan toimien avoimuuden vahvistamiseksi siten, että säännöllisin väliajoin julkaistaisiin kertomus energiapolitiikan kehittymisestä yhteisötasolla suhteessa sovittuihin energia-alan tavloitteisiin, 9. KEHOTTAA komissiota esittämään ehdotuksia perustamissopimusten ja toimivaltasuhteiden perusteella laaditusta suuntaa-antavasta työohjelmasta. (1) EYVL N:o C 327, 7.12.1995, s. 3